  Майя Бывальцева Следж-хоккеен шудонъя «Удмуртия» клуб Москваын «Кубок Мужества» вожвылъяськонэ пыриське. Со сярысь командалэн «ВКонтакте» мерлыко вотэсысь нимлыко огиназ ивортэмын. Нырысетӥ пумиськонзэс асьме следж-хоккеистъёс келязы. Москваысь «Феникс» 3:0 лыдын вормиз. Кык люкетаз Удмуртиысь спортсменъёс капказэс усьтыны ӧз сётэ, куинез ик шайба куинетӥ люкетын пыртэмын вал. Одӥгзэ Вадим Селюкин пыртӥз, эшшо кыксэ – Дмитрий Лисов. Туннэ улосчиосмы Оренбургысь командаен шудозы.  «Кубок Мужества» Москваысь спортъя «Янтарь» дворецын 21-25 гудырикошконэ ортчоз. «Удмуртия» но «Феникс» сяна, вожвылъяськонэ Москвалэн сборноез но Оренбург улосвылысь «Ястребы» команда пырисько.  Тегъёс: Спорт Москва Следж-хоккей Удмуртия сӧсыръёс  